حسين رشدى باشا

حسين رشدى باشا اتولد فى القاهرة سنة 1863 واتوفى فى 14 مارس 1928 ,شخصية سياسية مصرى و كان رئيس وزراء مصر اربع مرات ما بين 1914-1919.

اتعلم فى مصر وبعدها درس العلوم العالية فى اوروبا وخصوصاً فى جنيف ، وبعدها اخد دبلوم العلوم السياسية من جامعة باريس .

وفى سنة 1892 رجع لمصر واتعين فى قلم قضايا المالية وبعدها مفتش بالمعارف وااترقا لغاية مااتعين مدير لديوان الأوقاف فوزير للحقانية فى عهد نظارة بطرس غالى باشا(1908- 1910).

وعند افتتاح الجامعة الاهلية فى سنة 1908 انتخب وكيل لمجلس إدارتها ، وبقى فى المنصب ده لغاية مااستقالالامير احمد فؤاد من رياسة الجامعة فحل محله فى المنصب ده، و احتفظ بيه لحد بعد توليه رياسة الوزرا سنة 1914 ، وتخلى عن رياسة الجامعة سنة 1916 ليحل محله الامير يوسف كمال ، لكن رجع لرياسة الجامعة سنة 1917 و أستمر لغاية ماانضمت الجامعة الاهلية للحكومة على ايديه .

 رياسة مجلس الوزراه 
مسك رياسة مجلس الوزراه ووزير الداخلية فى وزارته الاولانيه (5 ابريل 1914- 19 ديسمبر 1914)،وشكّل وزارته التانية (19 ديسمبر 1914- 9 اكتوبر 1917) واحتفظ فيها بمنصب وزير الداخلية، و استمرت وزارته بعد اعلان الحرب العالميه الاولانيه ، وانفصال مصر عن تركيا وانضمامها لدول الحلفا، وخلع الخديوى عباس عن العرش، و كان رشدى قايم بالوصاية على العرش لغاية ماتقلد السلطان حسين كامل الحكم، وبعدها مسك منصب رئيس الوزرا ووزيرا الداخلية فى وزارته التالتة (10 اكتوبر 1017- 9 ابريل 1919)، شكّل بعد كده وزارته الرابعة (9 – 22 ابريل 1919) واتعين فيها وزير للمعارف مؤقتاً، لكناستقال بسبب إضراب الموظفين والعمال، .كان من أهم اعماله الدفاع عن استقلال الجامعة الاهلية المصرية عن الحكومة.

 وزراته 
 سبقه: محمد سعيد ذو الفقار  باشا رؤسا وزارة مصر  5 ابريل 1914- 19 ديسمبر 1914 خلفه:حسين رشدى باشا  سبقه:حسين رشدى باشا فترة تانيه كرئيس وزاره : 19 ديسمبر 1914- 9 اكتوبر 1917 خلفه:حسين رشدى باشا   سبقه:حسين رشدى باشا  فترة تالته كرئيس وزاره : 10 اكتوبر 1917- 9 ابريل 1919 خلفه:حسين رشدى باشا سبقه: حسين رشدى باشا فترة رابعه كرئيس وزاره : 9 ابريل 1919- 22 ابريل 1919 خلفه: محمد سعيد ذو الفقار  باشا

تصنيف:مواليد 1863
تصنيف:وفيات 1928
تصنيف:رؤساء وزرا مصريين
تصنيف:وزراء خارجيه مصريين
تصنيف:وزراء عدل مصريين
تصنيف:وزراء دفاع مصريين
تصنيف:قانونيين مصريين
تصنيف:مصريين اتراك